OpenLLM-France/wikimedia huggingface dataset:
# Josep Lluís Martín Cela

Josep Lluís Martín Cela (Barcelona, 1952) és un guàrdia urbà català. Des del 1999 treballa com a sotsinspector de la Guàrdia Urbana de Sant Martí. Està casat i té tres fills. Va cursar estudis de formació professional en la branca de delineant-electricista a l'institut Mare de Déu de la Mercè, però mai no va arribar a exercir aquesta professió. El 1975, mentre feia el servei militar, va sol·licitar l'ingrés a l'Acadèmia de la Guàrdia Urbana, incorporant-se a la Unitat de Trànsit el 1976, de la qual va demanar més tard el trasllat a la Central de Ràdio de la Prefectura de la Guàrdia Urbana.
A principis dels anys vuitanta va ingressar a la Unitat Territorial (UT) de l'Eixample, on va romandre onze anys, i va ascendir a caporal, sergent i finalment a sotsoficial. A continuació es va traslladar a la UT de Sarrià - Sant Gervasi, i més tard a la UT d'Horta-Guinardó, en la qual col·laborà en el control de l'Àrea Olímpica de la Vall d'Hebron. Ja en la UT de Sant Martí —amb un parèntesi d'un any a la UT de Nou Barris—, ha desenvolupat un vincle molt directe amb el teixit social i associatiu del districte. Aquesta estreta col·laboració com a representant del servei de policia comunitària es concreta en reunions periòdiques amb les diferents entitats i en la coordinació conjunta d'actes com les cavalcades de Reis, les festes majors, proves esportives i grans esdeveniments culturals com el Fòrum.
Ha contribuït, amb tots els seus companys de la Guàrdia Urbana de Sant Martí, a fer de la policia comunitària del districte un model d'eficiència, raó per la qual el 2005 va rebre la Medalla d'Honor de Barcelona.

## Referències

* ↑ «Medalles d'Honor de Barcelona 2005» (pdf). Ajuntament de Barcelona, 19-01-2006. Arxivat de l'original el 4 març 2016.
# José Vantolrá

José Raymundo Vantolrá Rangel (30 de març de 1943) és un exfutbolista mexicà. El seu pare fou el futbolista català Martí Ventolrà.

## Selecció de Mèxic

Va formar part de l'equip mexicà a la Copa del Món de 1970.

## Referències

* ↑ De la Plaza, Luis. «Vantolra (Jose) un indiscutible en la seleccion...Azteca». El Mundo Deportvio, 23-04-1969.
* ↑ «Part Nine: 1970 Mexico». History of the World Cup. Arxivat de l'original el 2011-04-27. [Consulta: 25 novembre 2010].
* ↑ José Vantolrá a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Kazuya Shiraishi

Kazuya Shiraishi (白石和彌), Asahikawa, Hokkaido, 17 de desembre de 1974) és un director de cinema i guionista japonès.

## Biografia

Kazuya Shiraishi ss va formar a l'Institut de la Imatge (映像塾, Eizō juku) que el cineasta Genji Nakamura només organitza els caps de setmana a Takadanobaba a Tòquio. Va col·laborar com a assistent de direcció independent amb cineastes com Kōji Wakamatsu, Isao Yukisada i Isshin Inudō abans de dirigir el seu primer llargmetratge Rosuto paradaisu in Tōkyō el 2009.

## Filmografia selectiva
### Cinema

* 2009: Rosuto paradaisu in Tōkyō (ロストパラダイス・イン・トーキョー)
* 2013: Kyōaku (凶悪)
* 2016: Nihon de ichiban warui yatsura (日本で一番悪い奴ら)
* 2016: Mesu nekotachi (牝猫たち)
* 2017: Kanojo ga sono na o shiranai toritachi (彼女がその名を知らない鳥たち)
* 2018: Sanī 32 (サニー/32)
* 2018: Korō no chi (孤狼の血)
* 2018: Tomerareru ka, oretachi o (止められるか、俺たちを)
* 2019: Mājan hōrōki 2020 (麻雀放浪記2020)
* 2019: Nagi machi (凪待ち)
* 2019: Hitoyo (ひとよ)

### Televisió

* 2011: Ningen konchūki (人間昆虫記) (sèrie de televisió de set episodis)
* 2019: Furūtsu takuhaibin (フルーツ宅配便) (sèrie de televisió)

## Premis

* 2013: Hōchi Film Award al millor director per Kyōaku
* 2018: Premi Blue Ribbons al millor director per Kanojo ga sono na o shiranai toritachi
* 2018 : Premi al millor director per Kanojo ga sono na o shiranai toritachi al Festival de Cinema de Yokohama
* 2018 : Hōchi Film Award a la millor pel·lícula Korō no chi
* 2019: Premi Blue Ribbons al millor director per Korō no chi, Tomerareru ka, oretachi o i Sanī 32
* 2020: Premi Kinema Junpō al millor director per Mājan hōrōki 2020, Nagi machi i Hitoyo
* 2020 : Premi Mainichi a la millor pel·lícula (elecció dels lectors) per Nagi machi

## Referències

* ↑ «Kazuya Shiraishi». iffr.com.
* ↑ «白石和彌». natalie.mu.
* ↑ «The Devil's Path». intl.nikkatsu.com.
* ↑ «Twisted Justice». intl.nikkatsu.com.
* ↑ «Dawn of the Felines». intl.nikkatsu.com.
* ↑ «Birds Without Names». intl.nikkatsu.com.
* ↑ «One Night». intl.nikkatsu.com.
* 1 2 «Hōchi Film Awards».
* ↑ «２０１７年 第６０回 ブルーリボン賞». www.allcinema.net.
* ↑ «２０１８年 第６１回 ブルーリボン賞». www.allcinema.net.
* ↑ «2019年 第93回「キネマ旬報ベスト・テン」全作品公開！». www.kinejun.com.
* ↑ «Plantilla:74e cérémonie des Premi du film Mainichi - (2019年)». mainichi.jp.
# Khimedi

Khimedi o Kimedi fou un territori situat al límit occidental del districte de Ganjam a la presidència de Madras, avui a Orissa. Estava format per tres estats:
* Parla Kimedi (Parla Khimedi)
* Pedda Kimedi (Pedda Khimedi) o Boda Kimedi (Boda Khimedi) també anomenat Khimedi/Kimedi Vizianagram
* Chinna Kimedi (Chinna Khimedi) o Kimedi/Khimedi Pratapgiri
Cada estat estava format per dues divisions o districtes, una part plana i una muntanyosa. Les parts planes eren zamindaris regulars sota els oficials del districte, mentre les parts muntanyoses estaven sota supervisió d'una agència especial del govern britànic.
Tot el país va estar regit des de força antigament per descendents de la casa reial d'Orissa. El 1607 el llavors raja de Kimedi va cedir Vizianagram i Pratapgiri al seu fill petit Unanga Bhima Deo Kesari, els descendents del qual al seu torn es van repartir el zamindari formen dues branques que temporalment es van reunificar sota Bhima Deo. Aquest fou un problema pel resident britànic que va enviar tropes a la zona el 1769, que van ocupar la seva fortalesa de Parla. L'any següent, a causa de les seves suposades intrigues amb Sitarama Razu de Vizianagram al districte de Vizagapatam, i amb els marathes, els britànics es van apoderar de Pratapgiri, la seva principal plaça forta; el raja va acceptar llavors les condicions imposades pels britànics, però el 1772 fou necessari altre cop enviar tropes al país i després d'unes setmanes de lluita els britànics van ocupar totes les fortaleses del territori i van imposar estrictes condicions al raja incloent la partició de l'estat entre els seus dos fills. Aquesta partició fou molt desafortunada perquè va portar a lluites entre els dos germans, cadascun volent ocupar la part de l'altra, lluites que van durar un quart de segle i que van assolar ambdós territoris sent cremats o destruïts nombrosos pobles fins que el 1800 el dos foren ambdós empresonats a Ganjam acusats d'alterar la pau i foren substituïts pels seus respectius fills. Encara que en endavant les hostilitats foren impossibles, l'odi entre les dues branques va romandre. Les principals ciutats eren Parla Kimedi, Digupodi i Pudamari.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Juan Pablo Villegas Cardona

Juan Pablo Villegas Cardona (Pácora, departament de Caldas, 15 d'octubre de 1987) és un ciclista colombià, professional des del 2011. Actualment corre a l'equip Manzana Postobón Team.

## Palmarès

* 2007
** Vencedor d'una etapa a la Volta a Colòmbia sub-23
* 2008
** Vencedor d'una etapa a la Volta a Antioquia
* 2009
** Campió panamericà sub-23 en ruta
** Vencedor de 2 etapes a la Volta a Colòmbia sub-23
* 2012
** Vencedor de 2 etapes a la Volta a Veneçuela
** Vencedor d'una etapa a la Volta a Cundinamarca
* 2014
** 1r a la Volta a Mèxic i vencedor de 3 etapes
* 2017
** Vencedor d'una etapa a la Volta a Colòmbia

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Juan Pagola Bireben

Juan Pagola Bireben fou un enginyer industrial de Sant Sebastià, alcalde de la ciutat entre 1952 i 1958. Era fill de José Pagola Alegría i es va casar amb Mari Cruz Duo Barrutieta.
Va participar en el projecte de creació d'una escola d'enginyeria industrial a Guipúscoa amb José María Tejada Almarza, que va impulsar des que va substituir en l'alcaldia de Sant Sebastià Javier Saldaña Sanmartín. Durant el seu mandat es va impulsar la 1a Setmana Internacional del Cinema de Sant Sebastià de 1953, que amb els anys es convertia en Festival Internacional de Cinema. Fins i tot en l'edició de 1957 va formar part del jurat. L'1 de febrer de 1958 fou substituït en l'alcaldia pel també enginyer Antonio María Vega de Seoane y Barroso.

## Referències

* ↑ Juan Pagola a Auñamendi Eusko Entziklopedia
* ↑ La familia Duo Arxivat 2019-08-06 a Wayback Machine. a euskalnet.net
* ↑ «50 años de la Escuela Universitària de Ingenieria Industrial». Arxivat de l'original el 2019-10-15. [Consulta: 15 octubre 2019].
* ↑ Jurat del 1957 al web del Festival
# KS Hutnik Nowa Huta

El Klub Sportowy Hutnik Nowa Huta, també conegut com a Hutnik Kraków, és un club de futbol polonès de Nowa Huta, districte de Cracòvia.

## Història

El club va ser fundat el 1950. El club va jugar set temporades a la primera divisió polonesa, destacant una tercera posició la temporada 1995-96 classificant-se per la Copa de la UEFA. L'equip va ser dissolt el 2010 i refundat a continuació. Evolució del nom:
* 1952: Stal Nowa Huta
* 1956: Hutnik Nowa Huta
* 1984: Hutnik Kraków
* 2010: Hutnik Nowa Huta

## Palmarès

* Lliga polonesa de futbol:
** Tercera posició el 1995–96
* Copa polonesa de futbol:
** Semifinal el 1990

## Referències

* ↑ «Łańcuchy, Żabole i inni kibole - przydomki polskich fanatyków - www.sektorkiboli.pl». Arxivat de l'original el 2017-06-23. [Consulta: 26 setembre 2017].
* ↑ «Poland Final Tables (1st and 2nd level)». rsssf.com. [Consulta: 9 abril 2017].
* ↑ «Hutnik Nowa Huta». 90minut.pl. [Consulta: 9 abril 2017].
* ↑ «Poland - List of Champions». rsssf.com. [Consulta: 3 juliol 2024].
* ↑ «Poland - List of Cup Finals». rsssf.com. [Consulta: 3 juliol 2024].

## Enllaços externs

* Web oficial
* Web oficial
# Kirchberg (França)

Kirchberg (en alsacià Kírechbarg) és un municipi francès, situat a la regió del Gran Est, al departament de l'Alt Rin. L'any 1999 tenia 843 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 674 | 685 | 656 | 709 | 802 | 843 |

## Administració

Llista d'alcaldes :
| Període | Identitat | Partit |
| 2001- | Christian Galli | |
# Keirrison de Souza Carneiro

Keirrison de Souza Carneiro, conegut com a Keirrison (Dourados, Brasil, 1988) és un futbolista brasiler que juga de davanter i ha jugat a l'SE Palmeiras i al Coritiba FC. El 23 de juliol de 2009 el FC Barcelona n'oficialitzà el fitxatge per 14 milions d'euros pel seu traspàs, més 2 de variables. El contracte era per cinc anys, però no jugà al Barcelona la temporada 2009/2010, sinó que anà cedit, i finalment no arribà a jugar amb el Barça ni un sol partit.

## Biografia

Nascut el 3 de desembre del 1988 a l'estat de Mato Grosso do Sul (Brasil), es va formar futbolísticament entre el Centro Esportivo Nova Esperança i el Coritiba FC. Va ser en aquest equip on va debutar com a professional a la Serie B del Campionat brasiler de futbol.
Durant el mercat d'hivern de la temporada 2008-09 es va incorporar al Palmeiras venent el 80% dels seus drets a l'empresa Traffic i el 20% restant al club.
L'estiu del 2009 s'incorpora a les files del Barça per un fitxatge amb valor de 14,5 milions d'euros. Durant la temporada 2009/10 va cedit al Benfica però a causa d'una manca d'adaptació fou cedit novament a la Fiorentina amb una cessió per una temporada i mitja, amb una opció de compra per part de la Fiorentina, tot i que sempre seria recuperable pel FC Barcelona.

## Palmarès
### Individual

* 2008: Màxim golejador del campionat brasiler de futbol-Serie A

### Equip

* 2007: Campionat brasiler de futbol-Serie B
* 2008: Campionat paranaense

## Referències

* 1 2 «Keirrison» (en portuguès). Futpédia. Arxivat de l'original el 2009-02-14. [Consulta: 15 març 2013].
* ↑ «Keirrison ja està a Barcelona» (en castellà). Diari Sport. [Consulta: 24 juliol 2009].
* ↑ «El Barcelona regala a Keirrison al Coritiba tres años y veinte millones de euros después» (en castellà). El Confidencial, 16-07-2013. Arxivat de l'original el 5 de juliol 2014. [Consulta: 10 juliol 2014].
* ↑ Joaquim Piera. «Keirrison, atado por el Barça» (en castellà). Diari Sport. [Consulta: 27 març 2009].
* ↑ «Keirrison, cedit a la Fiorentina». Web del FC Barcelona, 01-02-2010. [Consulta: 8 juliol 2014].

## Enllaços externs

* Estadístiques a transfermarkt.de (alemany)
# Kjøllefjord

Kjøllefjord és el centre administratiu del municipi de Lebesby, comtat de Finnmark, Noruega. La vila és a la part nord-oest de la península Nordkinn, a la riba d'un petit fiord. Amb 0,45 quilòmetres quadrats el poble té una població de 927 habitants (2013), el que dona al poble una densitat de població de 2.060 habitants per quilòmetre quadrat i fa que sigui el poble més gran del municipi i un dels més grans pobles de pescadors al comtat de Finnmark.
El vaixell exprés costaner de Hurtigruten té parades regulars a Kjøllefjord. L'església principal del municipi es troba al poble. Una de les majors empreses de processament de peix i pesca en Kjøllefjord és una branca d'Aker Seafoods. El poble té aeroport, però actualment roman tancat.
El 2005 s'hi construí un parc eòlic amb 17 turbines de venta prop de la muntanya Gartefjellet, amb una capacitat màxima de 39 megawatts.

## Referències

* ↑ «Nuclis Urbans. Població i superfície de cada municipi» (en noruec). Statistisk sentralbyrå, 01-01-2013. [Consulta: 13 agost 2015].
* ↑ «Kjollefjord (Norway)» (en anglès). Wind Power. [Consulta: 23 març 2022].
# Krškany

Krškany és un poble i municipi d'Eslovàquia que es troba a la regió de Nitra, al sud-oest del país. El 2011 tenia 780 habitants.

## Història

La primera menció escrita de la vila es remunta al 1242.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «Contact» (en anglès). Obce Krškany. [Consulta: 25 desembre 2021].
# Krčava

Krčava és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1302.
# Krútoi Iar

Krútoi Iar (en rus: Крутой Яр) és un poble del krai de Primórie, a l'Extrem Orient de Rússia, que en el cens del 2010 tenia 547 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Kaoani

Els kaoanis són petites emoticones que normalment reboten i que semblen surar. El país d'origen dels kaoanis és el Japó. El terme kaoani prové del japonès kao (顔, cara) i ani (アニ, animació).
Els Kaoanis poden tenir forma d'animals, gelatines de colors, bombons vestits com d'animals, personatges de caricatures, etc.
El format de l'arxiu sempre és GIF, ja que aquests formats accepten animacions. Normalment els kaoanis s'utilitzen als forums, pàgines web de MySpace, blogs o MSN Messenger per mostrar l'estat emocional de les persones.

## Enllaços externs

* (anglès) Pàgina web amb tota mena de Kaoanis Arxivat 2010-04-13 a Wayback Machine.

## Vegeu també

* Smiley
* Emoji
* Kawaii

## Referències

* ↑ Ramírez, Iván. «Los emoticonos» (en castellà). Softonic, 30-01-2009. [Consulta: 14 abril 2021].

## Bibliografia

* Surhone, Lambert M., Tennoe, Mariam T., Henssonow, Susan F. (2011) Kaoani. Betascript publishing. ISBN 978-613-6-39182-3
# Károly Fogl

Károly Fogl, també conegut com a Károly Fogoly, "Károly Újpesti" i "Fogl II" (19 de gener de 1895 - 12 de gener de 1969) fou un futbolista hongarès de la dècada de 1920 i entrenador.
Fou internacional amb la selecció d'Hongria, amb la qual disputà els Jocs Olímpics d'Estiu de 1924. La major part de la seva carrera la passà a Újpest FC. Posteriorment fou entrenador a la selecció de Bulgària, i a Warta Poznań, entre d'altres.
El seu germà József Fogl III també fou futbolista.

## Referències

* ↑ «Perfil a sports-reference». Arxivat de l'original el 2011-09-19. [Consulta: 18 agost 2018].
* ↑ Perfil a eu-football.info
# Kostolec

Kostolec és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1431.
# La Clef du cabinet des princes de l'Europe

La Clef du cabinet des princes de l'Europe ou recuëil historique & politique sur les matieres du tems fou la primera publicació periòdica de Luxemburg. La seva primera edició va aparèixer l'1 de juliol de 1704. A continuació, va aparèixer cada mes, sense interrupció, fins al juliol de 1794.
Darrere de la iniciativa hi havia inicialment el bibliotecari, impressor i periodista Claude Jordan (nascut cap a 1659) de Valença, i l'impressor André Chevalier (1660-1747), de Bôrg, que tenia una impremta a la ciutat de Luxemburg. Jordan havia publicat prèviament Gazettes de Hollande a Leiden i Amsterdam.
Els dos es van ajuntar el 1704 amb la finalitat de publicar un diari per Lorena (en aquell moment, independent de França) i el mercat francès amb seu a Luxemburg, seguint l'exemple de Gazettes de Hollande. No hi havia en el moment quelcom similar en el mercat luxemburguès.
El títol La Clef du cabinet des princes de l'Europe ou recuëil historique & politique sur les matieres era tota una declaració d'intencions: el diari volia explicar què succeïa darrere de les escenes dels gabinets governamentals, on es decidia la guerra i la pau d'Europa (aquesta va ser l'època de la Guerra de Successió Espanyola). L'estructura era sempre la mateixa: l'actualitat internacional estava dividida pels regnes: hi havia una rúbrica per "Xafarderies i actualitat" (cerimònies i caces del Rei, naixements de fills dels monarques, etc.), i crítiques de nous llibres. A poc a poc, que van aparèixer més notícies dels parlaments regionals o articles sobre filòsofs de la Il·lustració que s'oposaven a l'absolutisme.
Els primers dotze anys del diari va aparèixer sense el nom de l'editor ni el lloc de publicació. Com que no tenia un privilegi real, no estava protegit contra la reimpressió sense llicència i va haver de pagar un pesat impost del timbre.
El 1716 Jordan i Chevalier es van separar a causa d'una disputa sobre els beneficis. Jordan va anar a París, on va publicar Suite de la clef, ou Journal historique sur les matieres du tems, que va existir fins al 1776. Chevalier va rebre el privilegi de l'emperador Carles IV, qui llavors governava Luxemburg, per continuar La clef du Cabinet des princes. No se sabia qui era l'editor després de la marxa de Jordan. Després de 1730 se sap que va ser Pierre Bourgeois.
Després de 1750, el règim estricte de França quant a la publicació de diaris es va afluixar gradualment; cada cop es van publicar més diaris i l'interès en la Gazette de Hollande i Clef du Cabinet va disminuir.
El 1769 Clef du Cabinet des Princes va ser prohibit per imprimir articles crítics sobre la fam. El 1794 la publicació va tancar.

## Enllaços externs

* Article by R. Hilgert on www.land.lu Arxivat 2007-09-27 a Wayback Machine.
* Romain Hilgert: Les journaux au Luxembourg 1704-2004 (French)
* Newspaper catalogue of the Luxembourgish National Library
# Kosuke Nakamura

Kosuke Nakamura (Tòquio, 27 de febrer de 1995) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2016.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# Ciclisme als Jocs Mediterranis de 2018

La competició de ciclisme dels Jocs del Mediterrani de 2018 de Tarragona es va celebrar entre el 27 i el 30 de juny al circuit urbà de Vila-seca. La primera aparició d'aquest esport en els Jocs del Mediterrani va ser a Barcelona 1955 a Catalunya.
La competició es va centrar en quatre categories, dues masculines i dues femenines, la prova en línia i la contrarellotge individual respectivament. En el cas de la contrarellotge individual femenina és una novetat del programa olímpic en aquesta edició dels Jocs.

## Medaller per categoria

| Categoria | Or | Plata | Bronze |
| Homes ||||
| Prova en línia | Jalel Duranti | Filippo Tagliani | Rafael Silva |
| Contrarellotge individual | Edoardo Affini | Domingos Gonçalves | Izidor Penko |
| Homes ||||
| Prova en línia | Elisa Longo | Ane Santiesteban | Erica Magnaldi |
| Contrarellotge individual | Elena Cecchini | Lisa Morzenti | Antri Christoforou |

## Medaller per país

| Posició | País | Or | Plata | Bronze | Total |
| 1 | Itàlia | 4 | 2 | 1 | 7 |
| 2 | Portugal | - | 1 | 1 | 2 |
| 3 | Espanya | - | 1 | - | 1 |
| 4 | Xipre | - | - | 1 | 1 |
| 4 | Eslovènia | - | - | 1 | 1 |
| Total | Total | 4 | 4 | 4 | 12 |

## Referències

* ↑ «Ciclisme - Jocs Mediterranis 2018». Arxivat de l'original el 2018-05-24. [Consulta: 23 maig 2018].
# Cal Montaner (Castellfollit del Boix)

Cal Montaner és una masia del municipi de Castellfollit del Boix (Bages) inclosa en l'Inventari del Patrimoni Arquitectònic de Catalunya. Dintre els diferents cossos que formen el conjunt de la masia, tots construïts amb pedra de diferents aparell i dimensions, destaca el cos aïllat dels cups situat davant mateix de la façana de la casa. Així mateix una arcada de dovelles tapiada que demostra les modificacions sofertes per l'edifici.

## Referències

* ↑ «Cal Montaner». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 desembre 2015].
# HD 27894 b

HD 27894 b és un exoplaneta gegant gasós amb una massa de com a mínim dos terços la de Júpiter, o el doble de la de Saturn. La distància a l'estrella és un terç la de Mercuri respecte al Sol, i necessita quasi 18 dies en der una volta circular.

## Referències

* 1 2 Michel Mayor «The HARPS search for southern extra-solar planets. IV. Three close-in planets around HD 2638, HD 27894 and HD 63454» (en anglès). Astronomy and Astrophysics, 1, 22-07-2005, pàg. 367–373. DOI: 10.1051/0004-6361:20052826.
* 1 2 3 Hugh R. A. Jones «3-D selection of 167 sub-stellar companions to nearby stars». The Astrophysical Journal Supplement Series, 1, 01-09-2022. DOI: 10.3847/1538-4365/AC7E57.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet HD 27894 b» (en anglès). Extrasolar Planets Encyclopaedia. Observatori Meudon. [Consulta: 18 desembre 2020].

## Enllaços externs

* «HD 27894». Exoplanets. Arxivat de l'original el 2009-11-25. [Consulta: 12 desembre 2009].
* «HD 27894 b». Extrasolar Visions. Arxivat de l'original el 2011-06-05. [Consulta: 12 desembre 2009].
* Moutou et al. «The HARPS search for southern extra-solar planets IV. Three close-in planets around HD 2638, HD 27894 and HD 63454» (abstract). Astronomy and Astrophysics, 439, 2005, pàg. 367–373. Arxivat de l'original el 2005-10-23. DOI: 10.1051/0004-6361:20052826 [Consulta: 12 desembre 2009].
Coordenades: 04$^h$ 20$^m$ 47.0473$^s$; −59° 24′ 39.014″